Իհարկե, Վրաստանը վերջին մի քանի տարվա ընթացքում տնտեսապես հզորացավ, այստեղ իրականացվեցին մեծ աշխատանքներ, կատարվեցին ներդրումներ, նաև հայկական կապիտալը հոսեց դեպի այդ երկիր: Սակայն Ռուսաստանի հետ կապերի խզումը նոր իշխանությունները համարում են անթույլատրելի, քանզի Վրաստանը կորցրեց իր խոշորագույն շուկաներից մեկը` Ռուսաստանի հետ հայտնվելով հակամարտության մեջ: Սակայն միայն Ռուսաստանի հետ հարաբերություններում չէ, որ վրացական նոր իշխանությունները մեղադրում են Եվրոպային: ԵԽ-ն մինչև օրս չի դատապարտել ռուսաստանյան ագրեսիան, որևէ կերպ չի արձագանքել Աբխազիայի և Հարավային Օսիայի հարցերին: Վրացական իշխանություններն, իսկապես, կարևոր խնդիր են բարձրացնում` շեշտելով, որ Եվրոպան դարձել է դաստիարակ և ուսուցանող` այս ընթացքում պարտակելով իր բազմաթիվ սխալներն ու երկակի մոտեցումները: